Попов Нос (Чаниште)

Попов Нос — археолошко наоѓалиште во прилепското село Чаниште. Претставува тумул од бронзеното и железното време и раниот среден век.

 Местоположба 

Наоѓалиштето се наоѓа на околу 2,3 километри североисточно од селото, на околу 300 метри североисточно од наоѓалиштето Лочката и на околу 460 метри од наоѓалиштето Три Кладенци.

Наоѓалиштето претставува возвишение на кое се наоѓаат неколку тумули, од кои некои се диво раскопани.

 Истражување и наоди 

Во 2016 година, на Тумулот I биле преземени заштитни археолошки истражувања при што било заклучено дека има приближно кружен облик, и дека бил опкружен со двоен ограден ѕид. Неговите димензии се 12,30 метри во насока север-југ, 11,40 метри во насока исток-запад, и височина од 0,55 метри. Со истражувањето, било утврдено дека има 6 гробови, од кои некои се радијално поставени, најверојатно околу еден средиштен гроб кој бил целосно уништен од страна на диви копачи. Гробот 2 е целосно вкопан во тумулот и со тоа го разрушил оградниот ѕид. Гробот 3 е исто така разрушен од диви копачи. Гробот 5 и 6 се вдлабнати во карпата, но се исто така отворани од дивите копачи. Поради поставеноста, гробот 5 дава знаци дека е средиштен односно главен гроб. Конструкцијата од камени плочи на средишниот гроб била целосно отворена и расчистена и се наоѓа на пола метро западно од гробот од кој потекнува. Гробни наоди имало во гробот 2, како и во гробовите 1 и 4 поточно во нивните гробни полнетици. Во, меѓу и покрај гробовите биле најдени фрагменти од керамички садови од праисторискиот период. Пронајдени биле и керамички садови, правени на грнчарско коло, од доцноантичко/раносредновековно време.

 Поврзано 
 Бара — тумул од железно време;
 Богданова Нива — населба од доцноантичко време;
 Св. Петка — црква од средниот век;
 Убава Глава — тврдина од средниот век;
 Анѓелески Ниви — праисториска некропола;
 Варошица — населба од римско време;
 Главицата — праисториска населба;
 Говедарникот — тумул од железно време;
 Голиот Рид — населба од доцноантичко време;
 Дашков Гроб — тумул од железно време;
 Ѓерамиди — населба од неолитско и бакарно време и тумул од железно време;
 Ѓуркоа Нива — тумули од железно време;
 Каменица — тумул од железно време;
 Кукулати Камен — праисториска населба;
 Лочката — тумули од железно време;
 Маленица — населба од доцноантичко време;
 Острилата-Маково — тумули од железно време;
 Острилата-Тапанот — тумул од железно време;
 Преслапта — некропола од античко време;
 Простиот Камен — тумул од железно време;
 Пуров Дол — населба од доцноантичко време;
 Рамни Трла-Козарникот — средновековна црква;
 Ташова Ливада — населба од праисториско и античко време;
 Три Кладенци — осамен наод од античко време;
 Турски Ливаѓе — населба од римско време;
 Цветково Трло — некропола од античко време;
 Чакрева Корија-Чочка — тумули од железно време;
 Чука — тумули од железно време;
 Чаниште; и
 Список на археолошки наоѓалишта во Прилепско.

 Наводи 

Дополнителна литература


Категорија:Чаниште